Трка околу Полска

Трката околу Полска (, ) — друмска велосипедска етапна трка. Се состои од седум или осум етапи и обично се вози на растојание од 1.200 километри во должина. Трката била првпат одржана во 1928 година. До 1952 година трката била одржувана повремено, но оттогаш е одржувана како годишна трка. До почетокот на 1993 година трката била отворена само за аматерски велосипедисти и најмногу од победниците доаѓале од Полска.

Меѓународниот велосипедистички сојуз (UCI) оваа трка ја вброил како дел од UCI ProTour во 2005 година и дел од календарот на Светскиот ранкинг во 2009 година.

 Историја 

Првичната замисла на Трката околу Полска како повеќеетапна трка била правена по популарниот Тур де Франс. Предлогот за организирање на трката бил објавен од велосипедското здружение Варшава и спортскиот весник Пжеглад Спортови, издаван во Краков. Благодарение на нивната иницијатива, трката била одржана во летото на 1928. Историското прво издание на трката се случило од 7 до 11 септември 1928. 71 велосипедист се тркале на околу 1.500 километри - победник бил Феликс Вичек од велосипедскиот клуб Бидгошч.

До почетокот на Втората светска војна, трката била одржана четирипати, два од нив - во годините 1937 и 1939 - биле освоени од „тигарот на патиштата“ - Болеслав Напјерала.

Првите трки значајно се разликувале од денешните. Етапите биле многу подолги (чести на растојанија од 300 километри) и возачите постојано се здобивале со дупнати гуми на калдрмата и правеле паузи кај локалните ресторани.

По војната, идејата за велосипедско натпреварување околу Полска била повторно обновена. Во 1947, благодарение на соработката на полскиот велосипедистички сојуз, новинско-издавачката куќа „Чителник“ и група на новинари, трката била повторно активирана по осумгодишна пауза. Победник по само четири етапи и околу 606 километри (најкратката патека во историјата на трката) бил Станислав Гжелак (Трамвајарз Лоѓ). До 1993 не им успевало на организаторите на трката да добијат соодветен ранг за нивната трка. Ова било поради официјалниот став на властите и давањето предност на друга велосипедска трка - Мировната трка. Значајни моменти од тој временски период: триумфите на странските велосипедисти - Франческо Локатели (1949), Роџер Диркен (1960), Хосе Виехо (1972) и Андре Делкроа (од 1974), најдолгото издание на трката - 2.311 километри и 13 етапи (во 1953) и трикратниот победник Маријан Вјенцковски (1954–56), рекордот е постигнат и од Дариуш Барановски (1991–93).

Од 1993, Чеслав Ланг, сребрениот велосипедски медалист од Летните олимписки игри 1980 и победникот на Трката околу Полска 1980, ја преземал функцијата дикретор на трката. Благодарение на неговите постојани напор, трката сега е дел од календарот на Светскиот ранкинг.

Во 1997, во текот на конгресот на UCI во Сан Себастијан, трката била унапредена од професионалната категорија 2.4 и сега била класификувана како „национална трка“ (прва од таков вид во државите од Средна и Источна Европа).

На Светските првенства 1999 во Веројна, техничката комисија на  UCI ја унапредил трката во класа 2.3. На 12 октомври 2001, на трката ѝ била доделена категоријата 2.2.

Во 2005 со одлука на UCI, Трката била вклучена во елитата на велосипедските трка - UCI ProTour. Составот на натпреварувањето биле три Гранд Тур: Џиро д’Италиа, Тур де Франс, Вуелта а Еспања, класичниот Светски куп, етапните трки од категорија 2.HC (н.п. Париз-Ница, Тур де Свис), класиците 1.HC (н.п. Флеш Валон) и Трката околу Полска, која била унапредена во 2 категории.

Низ претходните години - Чеслав Ланг, аматерската трка Коларска, позната главно во комунистичките земји, била трансформирана во добро организирана професионална трка. Ова ја довело трката во светот на врвните професионални трки со настапи на врвните ѕвезди во професионалниот велосипедизам, како Данило ди Лука (победник на ProTour 2005), Лорен Брошар (професионален светски првак од 1997), Оскар Фреир (светски првак 1999, 2001 и 2004), Романс Вајнштајнс (светски првак од 2000), Вјачеслав Екимов (олимписки првак 2000), Џанлука Бортолами  (победник на Светскиот куп 1994), Ерик Декер (победник на Светскиот куп 2001), Стефано Гарцели (победник на Џиро д’Италиа 2000) или одличните спринтери: Андрус Ауга, Баден Кук и Даниеле Бенати.

Трката околу Полска четирипати била добитник на наградата „најдобар спортски натпревар на годината“, доделувана од весникот Пжеглад Спортови во 1995, 1996, 2004 и 2008.

 Победници 

ГодинаПобедник НационалностЕтапиРастојание2020  Ремко Евенепул   5 911,4 км2019  Павел Сиваков   6 1.036,2 км2018  Михал Квјатковски   7 1.014 км2017  Дилан Тенс   7 1.122 км2016  Тим Веленс    6 996 км2015  Јон Изагире   7 1.076 км2014  Рафал Мајка    7 1.255 км2013  Питер Венинг    7 1.238 км2012  Морено Мозер    7 1.231,6 км2011  Петер Саган    7 1.113,3 км2010  Даниел Мартин   7 1.256,5 км2009  Алесандро Балан    7 1.158 км2008  Јенс Фогт    7 1.258,6 км2007  Јохан Вансумерен    7 1.224 км2006  Штефан Шумахер    7 1.226 км2005  Ким Кирхен   8 1.246 км2004  Ондреј Сосенка   8 1.264 км2003  Чезари Замана   8 1.133 км2002  Лорен Брошар   8 1.273 км2001  Ондреј Сосенка   8 1.249 км2000  Пјотр Пжиѓал   7 1.164 км1999  Томаш Брозина   7 1.164 км1998  Сергеј Иванов   8 1.434 км1997  Ролф Јерман   8 1.499 км1996  Вјачеслав Джаванијан   8 1.346 км1995  Збигњев Шпрух   7 1.254 км1994  Маурицио Фондрист   7 1.110 км1993  Дариуш Барановски   12 1.794 км1992  Дариуш Барановски   8 1.149 км1991  Дариуш Барановски   8 1.222 км1990  Мјечислав Карлович   9 1.207 км1989  Марек Врона   8 1.271 км1988  Анджеј Мјежејевски   7 1.016 км1987  Збигњев Пјонтек   8 1.162 км1986  Марек Кулас   10 1.490 км1985  Марек Лешњевски   10 1.224 км1984  Анджеј Мјежејевски   9 1.219 км1983  Тадеуш Кравчик   9 1.147 км1982  Анджеј Мјежејевски   8 892 км1981  Јан Бжезни   9 1.195 км1980  Чеслав Ланг   10 1.282 км1979  Хенрик Чаруки   9 1.335 км1978  Јан Бжезни   11 1.415 км1977  Леснослав Михалак   10 1.460 км1976  Јануш Ковалски   10 1.499 км1975  Тадеуш Митник   10 1.440 км1974  Андре Делкроа   11 1.593 км1973  Луцјан Лис   12 1.512 км1972  Хосе Луис Виехо   10 1.194 км1971  Станислав Шозда  12 1.291 км1970  Јан Стахура   12 1.611 км1969  Војќех Матузијак   13 1.795 км1968  Јан Кудра   12 1.757 км1967  Анджеј Блавѓин   11 1.682 км1966  Јузеф Гавличек   10 1.272 км1965  Јузеф Бекер   9 1.318 км1964  Рајмунд Зјелињски   10 1.394 км1963  Станислав Газда   8 1.482 км1962  Јан Кудра   8 1.278 км1961  Хенрик Ковалски   8 1329 км1960  Роџер Диркен   8 1.336 км1959  Вислав Подобас   11 1.621 км1958  Богуслав Форналчик   11 2.038 км1957  Хенрик Ковалски   11 1.968 км1956  Маријан Вјенцковски   8 1.221 км1955  Маријан Вјенцковски   10 1.563 км1954  Маријан Вјенцковски   12 1.925 км1953  Мјечислав Вилчевски   13 2.311 км1952  Вацлав Вујцик   11 1.959 км1949  Франческо Локатели   12 1.994 км1948  Вацлав Вујцик   11 1.963 км1947  Станислав Гжелак   4 606 км1939  Болеслав Напјерала   8 1.291 км1937  Болеслав Напјерала   9 1.336 км1933  Јежи Липињски   9 1.721 км1929  Јузеф Стефањски   12 2.250 км1928  Феликс Вјенќек   8 1.491 км

 Надворешни врски 




Категорија:UCI ProTour трки

Категорија:Светски ранкинг на UCI
Категорија:Светска турнеја на UCI